KrF vil gjøre tysk, fransk og spansk til valgfag
Kristelig Folkeparti fremmer forslaget om endringen i Stortinget fredag, opplyser partiets skolepolitiske talsmann Anders Tyvand til NTB. – Tysk, fransk og spansk bør bli valgfag på ungdomsskolen, slik at elever som syns skolen er for teoritung kan velge andre fag isteden, sier Tyvand.Han sier det er viktig at alle får grunnleggende ferdigheter i norsk, matte og engelsk, men at det kan bli i overkant utfordrende å skulle lære seg et fremmedspråk nummer to i tillegg. Ved siden av omgjøringen av 2. fremmedspråk, foreslår KrF også at språklig fordypning i norsk/samisk og engelsk flyttes over til valgfagene.KrF-representanten mener mange elever opplever for mange nederlag og for lite mestring på skolen. Tyvand mener også at praktisk anlagte elever får for liten mulighet til å utvikle sine evner. KrFs forslag innebærer at antallet obligatoriske timer reduseres, og at antallet timer valgfag må økes tilsvarende. Men for at alle elever fortsatt skal få muligheten til å velge 2. fremmedspråk og språklig fordypning, foreslår KrF at dette må være et obligatorisk tilbud ved alle ungdomsskoler.
For å hjelpe elever som synes skolen er for teoritung, foreslår KrF å gjøre om 2. fremmedspråk til valgfag på ungdomsskolen.